[{"text_idx": "#000002", "text": "S-ro Hajdukovic\u0301 kun granda intereso au\u0306skultis pri la propono de la irlanda diplomato Sea\u0301n O\u0300 Riain al la Konferenco pri la estonteco de EU. La propono traktas bezonon pligrandigi la instruadon de fremdaj lingvoj en EU. Li tre interesig\u0302is pri la ilaro al kiu atentigas O\u0300 Ria\u0301in, kiu povus gvidi al pligrandigo de multlingveco en EU \u201cAkcelilo por multlingveco\u201d. S\u030ctimec klarigis ke temas pri la kroata projekto kiun ekde 1979 g\u0302is sia morto en 2021 gvidis kroata esperantisto Zlatko Tis\u030cljar el Velika Gorica. Kadre de tiu projekto estis publikigitaj multaj lernolibroj de Esperanto en 34 lingvoj dise tra la mondo. Baze de la \u201cAkcelilo\u201d estas la propedeutiko: lernantojen la unuaj lecionoj lernas la bazon de la parolata Esperanto por ricevi ideojn kiel lingvoj funkcias."}, {"text_idx": "#000003", "text": "S-ro Hajdukovic\u0301 proponis sian helpon pri informado pri la propono kaj la projekto en Kroata parlamento. Li donis plurajn utilajn konsilojn kiel Kroata Esperanto-Ligo informu j\u0302urnalistojn kaj lernejdirektoroj pri la projekto. Se esperantistoj akceptas li mem trovos manieron paroli antau\u0306 parlamentanoj pri la temo."}, {"text_idx": "#000004", "text": "S-ro Sabolcs gratulis al s-ro Hajdukovic\u0301 c\u0302ar Kroatio protekstis la tradicion de Esperanto kiel nematerian kulturan heredaj\u0302on de Kroatio. \u201cTio estas vera leciono ankau\u0306 por ni, hungaroj. C\u0302e ni c\u0302. 60-70% de la log\u0302antoj ne parolas fremdan lingvon kaj Esperanto povus grave mildigi la situacion, kontribuante al komunikado. Mi miras ke Kroatio ne pli profitas de tio kion g\u0302i protektis. Ekz. c\u0302u ne Zagrebo devus esti la monda c\u0302efurbo de Esperanto? Tio farig\u0302as des pli interesa kiam Universala Esperanto-Asocio en Roterdamo planas vendi la domon kie g\u0302i havas sian sidejon...\u201d"}, {"text_idx": "#000005", "text": "S-ro Hajdukovic\u0301 petis pli da materialoj pri la temo."}]